લાંબા સમયના વિરામ બાદ સુરેદ્રનગર જિલ્લામાં વરસાદનું આગમન થતા લોકોમાં આનંદની લાગણી ફેલાઈ છે. સાથે લોકોએ વરસાદની મજા માણી હતી. વરસાદને કારણે શહેરના અમુક માર્ગો તેમજ સોસાયટી વિસ્તારોમાં પાણી ભરાઈ ગયા હતા. જ્યારે ખેડૂતોના સૂકાયેલા કપાસ, જુવાર, તલ, મગ સહિત શાકભાજીના પાકને વરસાદથી જીવતદાન મળ્યું છે. છેલ્લા 24 કલાકમાં લખતર-22, મુળી-0, વઢવાણ-06, ચોટીલા-19, ચુડા-03, પાટડી-21, ધ્રાંગધ્રા-01, થાન-82, લીંબડી-13 અને સાયલા-59 મીમી વરસાદ નોંધાયો હતો.